**Ministru kabineta noteikumu projekta „Grozījumi Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”” sagatavots, pamatojoties uz Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Patlaban ir spēkā Ministru kabineta 2003.gada 29.aprīļa noteikumi Nr.245 „Zemkopības ministrijas nolikums” (turpmāk – Nolikums), kuru 25.punktā minētas kapitālsabiedrības, kurās Zemkopības ministrija ir valsts kapitāla daļu turētāja. Reorganizācijas un kapitālsabiedrību valsts kapitāla daļu pārdošanas rezultātā Nolikumā ir nepieciešams veikt grozījumus.1. Ar Ministru kabineta 2013.gada 4.decembra rīkojumu Nr.596 “Par valsts sabiedrības ar ierobežotu atbildību "Sertifikācijas un testēšanas centrs" valsts kapitāla daļu pārdošanu” tika noteikts pārdot valsts sabiedrības ar ierobežotu atbildību "Sertifikācijas un testēšanas centrs" (reģistrācijas Nr.40003025542) 236 000 kapitāla daļas, Zemkopības ministrijai nodot un valsts akciju sabiedrībai "Privatizācijas aģentūra" pārņemt savā turējumā minētās kapitāla daļas. 2013.gada 17.decembrī ar attiecīgu nodošanas un pieņemšanas aktu Zemkopības ministrija ir nodevusi un valsts akciju sabiedrība “Privatizācijas aģentūra” pārņēmusi savā turējumā minētās kapitāla daļas.Līdz ar to nepieciešams no Nolikuma svītrot 25.4.apakšpunktu. 2. 2012.gada 1.janvārī stājās spēkā grozījumi Meža likumā, kas noteica Meža likuma 4.pantā aizstāt vārdus "valsts akciju sabiedrība "Latvijas valsts meži"" (attiecīgā locījumā) ar vārdiem "akciju sabiedrība "Latvijas valsts meži" (attiecīgā locījumā)" un akciju sabiedrības firma vairs neatbilst Publiskas personas kapitāla daļu un kapitālsabiedrību pārvaldības likuma, kurš stājās spēkā 2015.gada 1.janvārī, Pārejas noteikumu 15.punktā noteiktajam.Līdz ar to ir nepieciešams grozīt Nolikumu, precizējot 25.6.apakšpunktu un izsakot to jaunā redakcijā, valsts akciju sabiedrību “Latvijas valsts meži” aizstājot ar akciju sabiedrību “Latvijas valsts meži”.3. Ar Ministru kabineta 2014.gada 6.augusta rīkojumu Nr.409 “Par valsts akciju sabiedrības "Latvijas Attīstības finanšu institūcija Altum", sabiedrības ar ierobežotu atbildību "Latvijas Garantiju aģentūra" un valsts akciju sabiedrības "Lauku attīstības fonds" akciju un kapitāla daļu ieguldīšanu akciju sabiedrības "Attīstības finanšu institūcija" pamatkapitālā” (turpmāk- MK rīkojums Nr.409) cita starpā tika noteikts Zemkopības ministrijai kā valsts akciju sabiedrības "Lauku attīstības fonds" kapitāla daļu turētājai līdz 2014. gada 15. augustam ieguldīt valsts akciju sabiedrības "Lauku attīstības fonds" akcijas valsts akciju sabiedrības "Attīstības finanšu institūcija" (turpmāk- Finanšu institūcija) pamatkapitālā.2015.gada 1.martā stājās spēkā Attīstības finanšu institūcijas likums (turpmāk- AFI likums). AFI likuma 3.pants nosaka, ka Finanšu institūcija ir kapitālsabiedrība, kurā visas balsstiesīgās akcijas pieder valstij. Finanšu institūcijas 40 procentu akciju turētājs ir Finanšu ministrija, 30 procentu akciju turētājs — Ekonomikas ministrija un 30 procentu akciju turētājs — Zemkopības ministrija.Jaunizveidotās Finanšu institūcijas nosaukums ir akciju sabiedrība „Attīstības finanšu institūcija Altum” (LV50103744891), atbilstoši 2015.gada 15.aprīlī komercreģistrā reģistrētajam ierakstam par akciju sabiedrības „Attīstības finanšu institūcija” reorganizāciju un tās nosaukuma maiņu. Līdz ar to ir nepieciešams grozīt Nolikumu, precizējot 25.7.apakšpunktu un izsakot to jaunā redakcijā, valsts akciju sabiedrību “Lauku attīstības fonds” aizstājot ar akciju sabiedrību “Attīstības finanšu institūcija Altum”.4. Ar Ministru kabineta 2013.gada 4.decembra rīkojumu Nr.597 “Par sabiedrības ar ierobežotu atbildību "Piensaimnieku laboratorija" valsts kapitāla daļu pārdošanu”tika noteikts pārdot sabiedrības ar ierobežotu atbildību "Piensaimnieku laboratorija" (reģistrācijas Nr.40003557519) 12 valsts kapitāla daļas. 2013.gada 17.decembrī ar Nodošanas – pieņemšanas aktu “Par sabiedrības ar ierobežotu atbildību “Piensaimnieku laboratorija” valsts kapitāla daļu nodošanu turējumā” Zemkopības ministrija ir nodevusi un valsts akciju sabiedrība “Privatizācijas aģentūra” pārņēmusi savā turējumā minētās kapitāla daļas.Līdz ar to nepieciešams no Nolikuma svītrot 25.9.apakšpunktu. |
| 3. | Projekta izstrādē iesaistītās institūcijas | Zemkopības ministrija. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, kapitālsabiedrības, kurās tā ir kapitāla daļu turētāja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

 Zemkopības ministrs J.Dūklavs

03.07.2015. 8:15

628

Stirna

67027357, Evija.Stirna@zm.gov.lv